Det er nettstedet owngoalnigeria.com som melder at 21-åringen Tosin Omoyele er svært nærme en avtale med Stabæk.

21-åringen er spiss, og han har frem til nå spilt for klubben Plateau United i den nigerianske toppdivisjonen.

Kom søndag

Nettstedet skriver at han kom til Norge søndag, og at han skal gjennomføre fysiske tester før han skal skrive under en avtale med klubben.

Etter det Budstikka erfarer var han også på mandagens trening.

- Vi har prøvespillere inne hele tiden. Jeg kjenner ikke til noe rundt dette, og Inge André Olsen (sportslig leder i Stabæk) er på reise, sier daglig leder i Stabk Fotball, Jon Tunold.